İnsan hüquq və azadlıqları sahəsindəki vəziyyətin necə olduğunu hörmətli həmkarımız Siyavuş Novruzovun bu-radakı çıxışı çox əyani və bariz şəkildə nümayiş etdirdi. Bilirsiniz, həqiqətən, iri, hakim, parlamentdə də onlarca deputatı olan bir partiyanın rəhbərliyinə daxil olan deputat tərəfindən sərbəst toplaşmaq azadlığı haqqında o cür istehza, lağlağı ilə, nümayişkaranə şəkildə, heç nədən çəkinmədən, hətta Milli Məclisdə çıxış etdiyini də nəzərə almadan fikirlərin səsləndirilməsi artıq Azərbaycanda sərbəst toplaşmaq azadlığı sahəsində vəziyyət barədə siyasi iqtidarın və hakim partiyanın zehniyyətini, onun məsələyə münasibətini ortaya qoyur. Ona görə də mən hörmətli Sədrə müraciət et-dim ki, həmin stenoqram olduğu kimi verilsin. Stenoqramın olduğu kimi verilməsi Azərbaycanda bu sahədə vəziyyət haqqında çox əyani bir təsəvvür yaradar.